Aquesta informació es va publicar originalment el 4 de maig de 2019 i, per tant, la informació que hi apareix fa referència a la data especificada.

Després de petar la bombolla de l'habitatge de compra, la del lloguer ha començat a inflar-se a una velocitat impensable. Els veïns de ciutats com Barcelona són els que més ho pateixen, ja que, en el cas de la ciutat comtal, han passat a pagar 705,73 euros mensuals de mitjana a 954,29 euros, entre 2014 i 2018, segons les darreres dades de la Generalitat. L'increment és del 35,2% en tan sols quatre anys.En els següents mapes es pot observar el nivell d'augment dels preus per barris i el cost mitjà actual en cadascun d'ells, respectivament. Només dos barris han vist com el lloguer baixava, durant aquest temps, mentre que, a deu, la inflació ha estat superior als 300 euros. Al de Sarrià és on s'ha encarit més, uns 418,43 euros, arribant als 1.422,8, durant el 2018. Observat per districtes, el que ha registrat un increment més elevat és també Sarrià-Sant Gervasi, on pagar un lloguer ara és 308,66 euros més car i arriba als 1.285,50 euros. Per contra, a Nou Barris, només s'ha apujat en 173 euros, fins als 694,12, de mitjana.Per consultar la llegenda, cal clicar sobre el requadre verd, sota el logo de. Picant sobre cada barri, es desplega el seu nom, el districte al que pertany, el cost del lloguer el 2014 i el 2018, i el percentatge d'evolució. També es pot fer més o menys gran el zoom de la imatge.Per consultar la llegenda, cal clicar sobre el requadre verd, sota el logo de. Picant sobre cada barri, es desplega el seu nom, el districte al que pertany i el cost del lloguer el 2018 (en euros mensuals). També es pot fer més o menys gran el zoom de la imatge.

Mostra el teu compromís amb NacióDigital.

Fes-te subscriptor per només 5,90€ al mes, perquè és el moment de fer pinya.

Fes-te subscriptor